പ്രധാനമന്ത്രി ഇന്ന് അമേരിക്കയിലേക്ക് നാല് ദിവസത്തെ സന്ദര്ശനം ഡല്ഹി: നാല് ദിവസത്തെ സന്ദര്ശനത്തിനായി പ്രധാനമന്ത്രി ഇന്ന് അമേരിക്കയിലേക്ക് പുറപ്പെടും.കോവിഡ് നേരിടാന് ജോ ബൈഡന് വിളിച്ച സമ്മേളനത്തില് മോദി പങ്കെടുക്കും. മൂന്ന് ദിവസത്തെ ഔദ്യോഗിക സന്ദര്ശനത്തില് അമേരിക്ക, ഓസ്ട്രേലിയ, ബ്രിട്ടന്, ജപ്പാന് അടക്കമുള്ള രാജ്യങ്ങളുടെ ഭരണതലവന്മാരുമായി നരേന്ദ്രമോദി ഉഭയ കക്ഷി ചര്ച്ചകള് നടത്തും. ക്വാഡ് യോഗത്തില് പങ്കെടുക്കുന്നതിന് ഒപ്പം ഐക്യരാഷ്ട്ര സഭയുടെ പൊതുസഭയെയും ഈ സന്ദര്ശനകാലയളവില് നരേന്ദ്രമോദി അഭിസമ്ബോദന ചെയ്യും. അമേരിക്കന് സന്ദര്ശനത്തില് അഫ്ഗാന് വിഷയവും ചര്ച്ചയാകും എന്ന വിദേശകാര്യ മന്ത്രാലയം വ്യക്തമാക്കി. 25ന് ന്യൂയോര്ക്കില് വെച്ചു നടക്കുന്ന യുഎന് പൊതുസഭയെയും അദ്ദേഹം അഭിസംബോധന ചെയ്യും. 2019ന് ശേഷമുള്ള മോദിയുടെ ആദ്യ അമേരിക്കന് സന്ദര്ശനത്തിനാണ് ഇന്ന് തുടക്കമാകുന്നത്. വിദേശകാര്യ മന്ത്രി എസ്. ജയശങ്കര്, ദേശീയ സുരക്ഷാ ഉപദേഷ്ടാവ് അജിത് ഡോവല്, വിദേശകാര്യ സെക്രട്ടറി ഹര്ഷ്.വി. ശൃംഗ്ല എന്നിവരടങ്ങിയ ഉന്നതതല സംഘവും പ്രധാനമന്ത്രിയെ യാത്രയില് അനുഗമിക്കും.